CELEX: 32021D1364
Language: fi
Date: 2021-07-09 00:00:00
Title: Komission päätös (EU) 2021/1364, annettu 9 päivänä heinäkuuta 2021, luvan antamisesta Puolalle pidentää tiettyjä Euroopan parlamentin ja neuvoston asetuksen (EU) 2021/267 9, 10 ja 11 artiklassa määritettyjä ajanjaksoja (tiedoksiannettu numerolla C(2021) 5030) (Ainoastaan englanninkielinen teksti on todistusvoimainen)

16.8.2021   
               
               
                  FI
               
               
                  Euroopan unionin virallinen lehti
               
               
                  L 293/28
               
            
         KOMISSION PÄÄTÖS (EU) 2021/1364,
         annettu 9 päivänä heinäkuuta 2021,
         luvan antamisesta Puolalle pidentää tiettyjä Euroopan parlamentin ja neuvoston asetuksen (EU) 2021/267 9, 10 ja 11 artiklassa määritettyjä ajanjaksoja
         
            
               (tiedoksiannettu numerolla C(2021) 5030)
            
         
         (Ainoastaan englanninkielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon covid-19-kriisin jatkumisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä, tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla ja tiettyjen asetuksessa (EU) 2020/698 tarkoitettujen ajanjaksojen pidentämistä 16 päivänä helmikuuta 2021 annetun Euroopan parlamentin ja neuvoston asetuksen (EU) 2021/267 (1) ja erityisesti sen 9 artiklan 4 kohdan, 10 artiklan 4 kohdan sekä 11 artiklan 4 kohdan,
         sekä katsoo seuraavaa:
         
                     (1)
                  
                  
                     Asetuksen (EU) 2021/267 9 artiklan 1 kohdassa pidennetään sellaisia direktiivin (EU) 2016/798 (2) 10 artiklan 13 kohdassa tarkoitettujen yhtenäisten turvallisuustodistusten uusimiselle asetettuja määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (2)
                  
                  
                     Asetuksen (EU) 2021/267 9 artiklan 2 kohdassa pidennetään sellaisia direktiivin (EU) 2016/798 12 artiklan 2 kohdassa tarkoitettujen turvallisuuslupien uusimiselle asetettuja määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (3)
                  
                  
                     Asetuksen (EU) 2021/267 10 artiklan 1 kohdassa pidennetään sellaisia direktiivin 2004/49/EY (3) 10 artiklan 5 kohdassa tarkoitettujen turvallisuustodistusten uusimiselle asetettuja määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (4)
                  
                  
                     Asetuksen (EU) 2021/267 10 artiklan 2 kohdassa pidennetään sellaisia direktiivin 2004/49/EY 11 artiklan 2 kohdassa tarkoitettujen turvallisuuslupien uusimiselle asetettuja määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (5)
                  
                  
                     Asetuksen (EU) 2021/267 11 artiklan 1 kohdassa pidennetään sellaisten veturinkuljettajien lupakirjojen voimassaoloaikaa, joiden voimassaoloaika olisi muutoin päättynyt tai muutoin päättyisi 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (6)
                  
                  
                     Asetuksen (EU) 2021/267 11 artiklan 2 kohdassa pidennetään sellaisia veturinkuljettajan lupakirjan haltijan määräaikaistarkastuksen suorittamisen määräaikoja, jotka olisivat muutoin päättyneet tai muutoin päättyisivät 1 päivän syyskuuta 2020 ja 30 päivän kesäkuuta 2021 välisenä aikana.
                  
               
                     (7)
                  
                  
                     Puola esitti 31 päivänä toukokuuta 2021 päivätyllä kirjeellä perustellun pyynnön saada pidentää tiettyjä asetuksen (EU) 2021/267 9, 10 ja 11 artiklassa määritettyjä ajanjaksoja. Puola toimitti pyyntönsä tueksi lisätietoja 4, 11, 16, 21 ja 23 päivänä kesäkuuta 2021.
                  
               
                     (8)
                  
                  
                     Puola pyytää perustellulla pyynnöllään lupaa pidentää kuudella kuukaudella asetuksen (EU) 2021/267 9 artiklan 1 ja 2 kohdassa, 10 artiklan 1 ja 2 kohdassa sekä 11 artiklan 1 ja 2 kohdassa määritettyä 1 päivän syyskuuta 2020 ja 30 päivän kesäkuuta 2021 välistä ajanjaksoa.
                  
               
                     (9)
                  
                  
                     Puolan toimittamien tietojen mukaan yhtenäisten turvallisuustodistusten uusiminen, turvallisuuslupien uusiminen, vetureita ja junia ajavien veturinkuljettajien lupakirjojen uusiminen ja asiaankuuluvien määräaikaistarkastusten suorittaminen eivät todennäköisesti ole käytännössä mahdollisia pidempään kuin 30 päivään kesäkuuta 2021 niiden toimenpiteiden vuoksi, joita Puola on toteuttanut covid-19:n leviämisen estämiseksi tai rajoittamiseksi.
                  
               
                     (10)
                  
                  
                     Puola katsoo, että erityisesti asetuksen (EU) 2021/267 9 artiklan 1 ja 2 kohdassa tarkoitettujen turvallisuustodistusten ja 10 artiklan 1 ja 2 kohdassa tarkoitettujen turvallisuuslupien voimassaoloa on tarpeen jatkaa edelleen, jotta vältetään riski siitä, että useat rautatieyritykset ja rataverkon haltijat eivät uusisi todistuksiaan tai lupiaan ajoissa.
                  
               
                     (11)
                  
                  
                     Puolan toimittamien tietojen mukaan terveysministerin 20 päivänä maaliskuuta 2020 antama kansallinen asetus, jossa todetaan pandemian olemassaolo, on edelleen voimassa kyseisessä jäsenvaltiossa. Covid-19:n leviämisen estämiseksi tai rajoittamiseksi toteutettuihin toimenpiteisiin kuului Puolan rautatieviraston, joka on turvallisuustodistusten ja -lupien myöntämisestä ja uusimisesta vastaava viranomainen, henkilöstölle 4 päivästä lokakuuta 2020 alkaen asetettu yleinen velvollisuus työskennellä etänä. Tämä työjärjestely oli voimassa kesäkuun 2021 alkuun saakka, jolloin kyseinen viranomainen otti käyttöön hybridityöskentelymallin, jossa puolet henkilöstöstä työskentelee etänä ja toinen puoli toimistolla.
                  
               
                     (12)
                  
                  
                     Puolan rautatievirastolla oli Puolan toimittamien tietojen mukaan kyseisen kahdeksan kuukauden ajanjakson aikana myös merkittäviä rajoitteita turvallisuustodistusten ja -lupien uusimisen edellyttämien tarkastusten suorittamisessa mitä tulee tarkastajien liikkumiseen paikan päällä suoritettavia valvontatoimia varten. Voimassa olevien kansallisten toimenpiteiden vuoksi esimerkiksi hotellien sulkemisen kaltaiset rajoitteet johtivat siihen, etteivät tarkastajat voineet suorittaa yön yli paikallaoloa edellyttäviä valvontatoimia yöaikatarkastusten yhteydessä, mikä aiheutti lisäviivästyksiä välttämättömissä menettelyissä.
                  
               
                     (13)
                  
                  
                     Tästä syystä nämä rajoitukset ovat vaikuttaneet myös valvottuihin yhteisöihin, mikä on vaikuttanut myös turvallisuustodistusten ja -lupien oikea-aikaiseen uusimiseen. Puolan mukaan tällaiset rajoitukset johtivat tilanteisiin, joissa valvotut yhteisöt sallineet tarkastajien fyysistä läsnäoloa tai sallivat sen vasta pitkän ajan kuluttua. Joissakin tapauksissa sallittiin etätarkastukset, mutta kokemus on osoittanut, että ne kestävät yleensä kauemmin, koska raideliikenteen kalustoyksiköiden, teknisten laitteiden tai rautatieinfrastruktuurien silmämääräinen tarkastus on suoritettava pelkästään valvotun yhteisön toimittamien asiakirjojen perusteella. Lisäksi joudutaan usein pyytämään lisätodisteita, mikä todennäköisesti myös viivästyttää menettelyjä.
                  
               
                     (14)
                  
                  
                     Puolassa covid-19:n leviämisen estämiseksi ja rajoittamiseksi toteutetuilla toimenpiteillä, jotka haittasivat tavanomaista työnkulkua, voi olla vaikutusta kansallisen turvallisuusviranomaisen kykyyn käsitellä tulevia turvallisuustodistusten ja -lupien uusimisia. Suuren hakemusmäärän myötä voi olla vaarana, ettei kyseinen viranomainen pysty käsittelemään niitä oikea-aikaisesti eikä tarvittavia todistuksia ja lupia voida myöntää sovellettavassa määräajassa.
                  
               
                     (15)
                  
                  
                     Asetuksen (EU) 2021/267 11 artiklan 1 ja 2 kohdan osalta voidaan todeta, että kuljettajien lupakirjojen uusiminen ja asiaankuuluvien määräaikaistarkastusten suorittaminen on Puolan toimittamien tietojen mukaan mahdotonta pidempään kuin 30 päivään kesäkuuta 2021 maassa covid-19:n leviämisen estämiseksi tai rajoittamiseksi toteutettujen toimenpiteiden vuoksi.
                  
               
                     (16)
                  
                  
                     Kyseisen jäsenvaltion toimittamien tietojen perusteella Puolan rautatieliikennevirasto vastaa myös veturinkuljettajan lupakirjojen myöntämisestä ja uusimisesta. Kuten johdanto-osan 11–13 kappaleessa selitetään, kyseisen kansallisen turvallisuusviranomaisen henkilöstöön sovellettava etätyövaatimus on vaikuttaneet viranomaisyksiköiden työnkulkuun.
                  
               
                     (17)
                  
                  
                     Puolan toimittamien tietojen mukaan kyseisessä jäsenvaltiossa on yli 17 000 veturinkuljettajaa. Veturinkuljettajan lupakirjat on myönnetty vuodesta 2011 lähtien kaikille näille kuljettajille Puolan infrastruktuuriministerin 18 päivänä helmikuuta 2011 antaman, veturinkuljettajien lupakirjoja koskevan asetuksen mukaisesti. Koska kyseisten lupakirjojen voimassaoloaika on 10 vuotta, useimpien niiden voimassaolo päättyy vuonna 2021. Siksi myös tältä osin voi suuren hakemusmäärän myötä olla vaarana, ettei kyseinen viranomainen pysty käsittelemään niitä oikea-aikaisesti eikä tarvittavia todistuksia ja lupia voida myöntää sovellettavassa määräajassa.
                  
               
                     (18)
                  
                  
                     Erityisesti veturinkuljettajien määräaikaistarkastusten osalta kaikki tietojen ja taitojen määräaikaistarkastukset keskeytettiin Puolan toimittamien tietojen perusteella 16 päivästä huhtikuuta 2020 alkaen pandemian leviämisen estämiseksi annetulla kansallisella lainsäädännöllä. Kansalliset lisätoimenpiteet keskeyttivät 5 päivänä joulukuuta 2020 veturinkuljettajien lääkärintarkastusten ja psykologisten tarkastusten suorittamisen – ja siten tarpeen osallistua kokeisiin henkilökohtaisesti – pandemian aikana, vaikkakin vain 31 päivään tammikuuta 2021 saakka.
                  
               
                     (19)
                  
                  
                     Puolan mukaan näiden testien aloittaminen uudelleen 1 päivänä helmikuuta 2021 johtaa siihen, että suuri määrä veturinkuljettajia joutuu suorittamaan määräaikaistarkastukset ja uusimaan lupakirjansa hyvin lyhyessä ajassa. Kyseisessä jäsenvaltiossa on tällä hetkellä vielä suorittamatta olevien määräaikaisten tarkastusten huomattava suma, joka johtuu veturinkuljettajien määräaikaisten lääkärintarkastusten ja psykologisten tarkastusten keskeytymisestä.
                  
               
                     (20)
                  
                  
                     Vaikka mahdollisuus tehdä määräaikaisia lääkärintarkastuksia ja psykologisia tarkastuksia veturinkuljettajille on jälleen mahdollista, se, että lähikontaktien välttämiseen tähtääviä toimenpiteitä on edelleen käytössä, sekä työterveyspalvelujen rajalliset valmiudet – sillä osa kyseisen jäsenvaltion lääkintähenkilöstöä on siirretty auttamaan covid-19-taudin torjunnassa – aiheuttavat edelleen huomattavia vaikeuksia näiden tarkastusten loppuun saattamiselle.
                  
               
                     (21)
                  
                  
                     Samoja toimenpiteitä sovellettiin lisäksi myös muun rautatiehenkilöstön koulutukseen ja kokeisiin, mikä osaltaan rajoittanee myös asianomaisten yksiköiden valmiuksia suorittaa veturinkuljettajien määräaikaistarkastukset määräajoissa.
                  
               
                     (22)
                  
                  
                     Puolan toimittamien tietojen mukaan hätätoimenpiteitä ei ole vielä lakkautettu, vaikka pandemia on kehittynyt suotuisasti, ja virusta pidetään edelleen vaarallisena. Vaikka nykytilanne mahdollistaa talouden hitaan elpymisen ja asteittaisen paluun normaalitilaan, erityisesti uusien varianttien vuoksi on edelleen olemassa todellinen riski mahdollisesta taudin neljännestä aallosta.
                  
               
                     (23)
                  
                  
                     Puolan mukaan pyyntö enintään kuuden kuukauden pituisten ajanjaksojen pidennyksestä on tarpeen maan epidemiologiseen tilanteeseen liittyvän epävarmuuden vuoksi. Kyseisen jäsenvaltion toimittamien tietojen perusteella pidennys alle kuudella kuukaudella ei myöskään mahdollistaisi veturinkuljettajan ammattiryhmän tilanteen vakauttamista eikä estäisi testien kasautumista, koska kaikki kuljettajat eivät pystyisi suorittamaan niitä lyhyemmässä ajassa.
                  
               
                     (24)
                  
                  
                     Puolan toimittamien tietojen perusteella kaikilla kyseisen jäsenvaltion rautatieyrityksillä ja rataverkon haltijoilla on edelleen käytössä turvallisuusjohtamisjärjestelmänsä, joilla taataan asianmukainen turvallisuustaso rautatieliikenteessä. Lisäksi kyseisen jäsenvaltion mukaan kaikki menettelyt, joilla varmistetaan rautatieliikenteen turvallisuuden korkea taso turvallisuusjohtamisjärjestelmässä, pysyvät muuttumattomina, joten ei ole mahdollista, että kyseisten asiakirjojen voimassaolon pidentäminen lisäisi rautatieliikenteen turvallisuuteen kohdistuvaa riskiä. Pyydetty pidennys ei siten aiheuttane suhteettomia riskejä liikenteen turvallisuudelle ja turvaamiselle.
                  
               
                     (25)
                  
                  
                     Puolalle olisi siksi annettava lupa pidentää asetuksen (EU) 2021/267 9 artiklan 1 ja 2 kohdassa, 10 artiklan 1 ja 2 kohdassa sekä 11 artiklan 1 ja 2 kohdassa määritettyä 1 päivän syyskuuta 2020 ja 30 päivän kesäkuuta 2021 välistä ajanjaksoa.
                  
               
                     (26)
                  
                  
                     Puola on suostunut siihen, että tämä päätös hyväksytään ja siitä ilmoitetaan englanniksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Puolalle annetaan lupa pidentää kuudella kuukaudella asetuksen (EU) 2021/267 9 artiklan 1 ja 2 kohdassa, 10 artiklan 1 ja 2 kohdassa sekä 11 artiklan 1 ja 2 kohdassa määritettyä 1 päivän syyskuuta 2020 ja 30 päivän kesäkuuta 2021 välistä ajanjaksoa.
         
         
            2 artikla
            Tämä päätös on osoitettu Puolan tasavallalle.
         
         
            Tehty Brysselissä 9 päivänä heinäkuuta 2021.
            
               
                  Komission puolesta
               
               Adina-Ioana VĂLEAN
               
                  Komission jäsen
               
            
         
         
            (1)  EUVL L 60, 22.2.2021, s. 1.
         
            (2)  Euroopan parlamentin ja neuvoston direktiivi (EU) 2016/798, annettu 11 päivänä toukokuuta 2016, rautateiden turvallisuudesta (EUVL L 138, 26.5.2016, s. 102).
         
            (3)  Euroopan parlamentin ja neuvoston direktiivi 2004/49/EY, annettu 29 päivänä huhtikuuta 2004, yhteisön rautateiden turvallisuudesta sekä rautatieyritysten toimiluvista annetun neuvoston direktiivin 95/18/EY ja rautateiden infrastruktuurikapasiteetin käyttöoikeuden myöntämisestä ja rautateiden infrastruktuurin käyttömaksujen perimisestä sekä turvallisuustodistusten antamisesta annetun direktiivin 2001/14/EY muuttamisesta (rautatieturvallisuusdirektiivi) (EUVL L 164, 30.4.2004, s. 44).